《赋得风动万年枝》
唐代·韦纾

嘉名标万祀，擢秀出深宫。嫩叶含烟霭，芳柯振惠风。

参差摇翠含，绮靡舞晴空。气禀祯祥异，荣沾雨露同。

天年方未极，圣寿比应崇。幸列华林里，知殊众木中。

作者简介：唐京兆杜陵人。韦廉孙。德宗贞元十八年进士。宪宗元和末，官试大理司直兼殿中侍御史，为山南西道节度判官。文宗大和五年，自驾部员外郎出为括州刺史。入朝为户部郎中。开成二年，官大理少卿。